Onder Ons – Suiderkruis Gemeente
VOLGENDE HOOGTEPUNT IN:
Open/Close Menu 'n Gemeente vir almal...
Preke & boodskappe
Skenking / bydrae
Category: Onder Ons
Onder Ons – 17 April 2022
Laai volkleur Onder Ons hier af
08:00 Koffie en tee in die foyer
09:00 Opstandingsfees: Ds Terence Cooke
10:00 Koffie en tee in die foyer
16:45 Pre-advies kommissie-
SONDAG 24 April –
09:00 Oggenddiens: Ds Terence Cooke
09:00 Reguitstraat 13+
Bid asb vir:
• Wanda Steyn
• Drienie Kriel
• Oom Charl Jackson met die afsterwe van Tannie Nellie Nellie – haar roudiens is Dinsdag 19 April om 11:00 vanuit ons gemeente
• Antoinette Vosloo en familie met die afsterwe van haar pa verlede week.
BYSTAND VIR DIE GEMEENTE
Ds Terence Cooke is huidiglik op bystand vir die gemeente. Vir enige dringende gevalle, kontak asb die Kerkkantoor 018 2947939/ 0832976748 of vir Ds Terence 0827759570.
6 Ná hom het Simon Petrus ook daar aangekom, en hy het in die graf ingegaan. Hy sien toe die doeke daar lê, 7 ook die doek wat om Jesus se kop was. Dié doek het nie by die ander doeke gelê nie, maar was eenkant afsonderlik opgerol.
WAS DIE OPGEROLDE KOPDOEK BELANGRIK? – VERSEKER!!
Om die betekenis hiervan te begryp, moet jy 'n bietjie van die Hebreeuse tradisie van daardie tyd verstaan.
Die gevoude 'servet' het betrekking op die meester en sy dienskneg. Die dienskneg het die etenstafel vir die meester gedek en seker gemaak dat die presies is soos wat die meester dit verlang. Die dienskneg sal dan buite sig wag, totdat die meester klaar geëet het en hy sou dit nie waag om aan die etenstafel te raak, totdat die meester klaar was nie.
Sodra die meester klaar geëet het, sou hy opstaan, sy hande en mond afvee en sy baard skoonvee en dan die servet opgefrommel en op die tafel neergooi. Die dienskneg sou dan weet dat hy maar die tafel mag skoonmaak, want 'n opgefrommelde servet beteken "Ek is klaar". Maar, as die meester van die tafel opstaan en sy servet opvou, het dit beteken: "EK KOM TERUG! ~Vry vertaal
• Kuieraand saam Pieter Smith by Coco's Saloon: 21 Mei 2021 (Christine Thomas)
• Pannekoek by Pick a Pay, 3/4 Junie, 23/24 Julie, 9/10 Sept, 7/8 Okt (Maryna Marais)
• Vleisprojekte: 20-22 Junie & 24-26 Oktober
• Hengelkompetisie: 20 Aug (Roelf van Aswegen)
• Spaanse aand: 23 Sept (Johanna Handford)
• Snoekbraai en kersliedere: (Thys Franken & Elsabe van Aswegen)
• Mandjieprojek: (Erika Pieterse)
• Snuffelwinkel: (Jacoba Ras)
OPTREDE: PIETER SMITH
As deel van 'n fondsinsamelingsprojek kom Pieter Smith optree by The Farm Lifestyle Centre @Cocoa's Saloon.
Dit is ten bate van Suiderkruis Gemeente. Die kaartjies kos R100 per volwassene en hoërskool leerlinge, R50 vir laerskool leerlinge. Daar gaan vanaf 16:00 pannekoek, vetkoek en maalvleis of skoon vetkoeke en sop te koop wees. Daar sal deurlopende ligte vermaak wees. Die vertoning begin om 19:00. Kaartjies is Sondae na kerk beskikbaar in die foyer of by die kerkkantoor gedurende die week en by Yolandi by Cocoa's Saloon 067 832 2337. Ons is dan ook op soek na paar dames (of manne) wat ons kan help met 'n paar potte sop. Dankie aan Maryna Marais, Petro Kriel en Elsabé van Aswegen wat onderskeidelik vir ons die pannekoek-, vetkoek- en sop-verkope gaan hanteer. Daar is 'n kontantkroeg beskikbaar en heerlike koffie en cappuccino is te koop.
Vandag: Gerda Jansen, Henry Venter
18 April: Geen verjaarsdae
19 April: Wihan Aslett, André Jv Rensburg
20 April: Jannie Klopper, Rouxlinda Nieman, Christine Otto
21 April: Deon van Zyl
22 April: DJ Cloete, Ansonette Erasmus, Elmien Scheepers, Alta Teifel, Duvan van Niekerk, Rodger van Wyk
23 April: David Kruger
NB: Indien u naam nie op die weeklikse verjaarsdaglys verskyn nie, kontak asb die kerkkantoor sodat ek kan vasstel waar die probleem is. – Elize
AS DIT DONKER IS OM MY
As jy nie verstaan nie
Dat ek die kwaad vermy het en met 'n eed my onskuld verklaar het, het dus niks gehelp nie, want elke dag het vir my teenslae gebring en elke nuwe môre straf. -Psalm 73:13-14
"Here, ek verstaan nie," is die bood¬skap van die psalmdigter. "Hoekom gaan dit dan so goed met die ongelowiges, terwyl ek wat nog altyd my bes vir U gedoen het, so swaar trek? Elke nuwe dag bring vir my teenslae en elke nuwe môre straf."
Miskien het jy ook al so gedink soos die digter van Psalm 73: dat dit so moeilik met jou gaan terwyl die mense wat openlik ongelowig is net voorspoed ondervind.
Maar die Here maak anders somme as ons. Ons kan Hom nooit met ons menslike logika verstaan nie. Dis wonderlik dat Psalm 73 nie by vers 14 eindig nie. Wanneer die digter in vers 17 van aangesig tot aangesig met God kom, sien hy dinge heel anders. Die uiteinde van die "voorspoedige" goddeloses sal verskriklik wees, terwyl die Here van groot betekenis in sy eie lewe is.
As daar in jou lewe dinge is wat jy nie kan begryp nie, het dit vir ou tyd geword om in God se teenwoordigheid te ontdek dat daar niks is wat vir jou meer beteken as Hy nie. Dit maak ten slotte nie saak wat in God se hand vir jou is nie, maar wel dat jy in God se hand is. Eintlik skuld God jou (soos vir Job) heeltemal niks. Alles wat jy uit Sy hand ontvang, is suiwer genade. Onthou om vir Hom dankie te sê daarvoor.
Here, vergewe my asseblief dat ek U probeer verstaan met my klein menseverstandjie. Dankie vir die insig dat alles wat ek het, genade uit U hand is. Amen ~Nina Smit
• R2-projek: Neem 'n pilbotteltjie in die portaal, vul dit met R2-stukke en gooi in die kollektesakkie.
• Koperkruik-projek: Gooi al die "oorbodige" koper in die kruik wat in die voorportaal staan.
• 2e-Handse snuffelwinkel: Indien u enigiets het wat sommer net tuis in die pad is, skenk dit asb vir ons gemeente se winkeltjie. Kom kyk gerus ook wat al alles in die winkel is. Jacoba Ras is in beheer van die winkel (0729005005) – Elize
Onder Ons – 30 Jan 2022
SONDAG 6 Februarie
18:00 Foyerdiens (aanlyn)
KUIER SAAM MET DIE LEIERS
Ons nooi alle kerkraadslede, leiers, voorsitters en enige ander lidmaat uit na 'n Bring-en-braai op Vrydagaand 4 Februarie. Vure sal voorsien word. Bring asb net eie eetgerei. Bevestig asb by Elize (0832976748) wie gaan bywoon sodat ons net idee kan hê van die hoeveelheid persone.
• Ria Louw
• Louis Spamer gaan môre, 31 Januarie vir 'n knievervanging
Spesiale voorbidding word gevra vir Tannie Hester Green.
LIEWE SUIDERKRUIS GEMEENTE,
Dis met baie gemengde emosies dat ons Maan-dagaand gehoor het dat ons beroep is na Onrusrivier gemeente by Hermanus. Dit was vir jare lank ons droom om eendag Kaap toe te gaan, maar ons het nie gedink dit sal ooit realiseer nie. Die afgelope 26 jaar in Suid was vir ons die beste tyd van ons lewe: soveel geleer en soveel wonderlike mense ontmoet en hulle lewens gedeel. Ons is dankbaar en opgewonde oor die kans en roeping wat vir ons wag, maar ons is baie (baie, baie) hartseer om weg te gaan uit Suid – dis ons familie. Ons is gelukkig nog twee maande hier en sal DV eers op 1 April in Onrusrivier begin. In hierdie twee maande moet ons pak, huis verkoop, oral kuier waar ons kan en ook afskeid neem – afskeid is nooit lekker nie. Oom Marius het reeds in die afgelope twee maande (vandat ons genooi was vir die eerste onderhoud) die beroepingsproses in Suid in detail beplan vir ingeval dit sou nodig wees. Die kerkraad vergader Dinsdagaand om die beroepingsproses te beplan en 'n pre-advieskom¬missie saam te stel. Ons beplan om die vakature landwyd te adverteer en glo dat die Here ons sal lei om die regte leraar vir Suid te beroep. Bid asb saam met ons vir die proses (omskrywing, advertensie, sifting, onderhoude, preekbeurte, beroeping) – wat ongeveer 6 weke sal duur – en dat die Here ons duidelik hierin sal lei. Suid is 'n wonderlike unieke gemeente en ons glo die Here sal ons lei om die dominee te beroep wat die Here vir ons sal aanwys. Groete, -Coenie
Baie dankie aan Lois Sauer wat so gereeld ons mense van Droomhuis by Witrand gaan besoek. Met elke besoek is daar natuurlik ook 'n wenslysie. Skenkings van koffie, tee, melk en suiker kan gerus by Jacoba Ras of die Kerkkantoor afgegee word. (Dis groot behoefte by hulle).
KRY JOU KOP REG
Rig julle gedagtes op die dinge wat daarbo is, nie op die dinge wat op die aarde is nie,
– Kolossense 3:2
Dié dinge waarop jou kop ingestel is, sien jy heeltyd raak. Later is dit die enigste temas waaroor jy praat, dink en droom. Dink maar aan daardie "donkerkant-eerste-raaksieners". Hulle sien graag moeilikheid raak en praat ook aanhoudend daaroor. Dalk ken jy 'n paar van hul geliefde uitdrukkings: "Waar gaan alles heen?" Of: "Dis klaar met ons!" Wat van daardie immergroene, wat deesdae weer orals kop uitsteek: "Hier's g'n toekoms meer nie!" As dit dalk jou soort taal is, dan's dit hoog tyd dat jy jou kop vars instel. Hoe? Paulus sê in Kolossense 3:2 ons moet ons gedagtes op Christus rig. Net dit. Dis regtig so eenvoudig én so lewensveranderend soos dit. Dan maak Hy ons harte op Sy beurt vol met Sy Gees. Dan dink en praat ons oor Christus tot eer van Sy Gees.
Ons moet 'n nuwe beeld van Christus se grootheid, goedheid en nabyheid in ons koppe kry. Hy moet weer van vooraf, of dalk regtig vir die eerste keer, ons nuwe Held word. Dit kan slegs gebeur as ons bereid is om daagliks agter Jesus aan op Sy reispad te stap en as ons Sy Boek gereeld as ons reisgids lees en oordink.
Vul jou kop nou dadelik met die regte dinge… nee, vul dit met die regte Persoon! Dan is jou lewe oorvol. Dan maak sy Gees jou terselfdertyd bewus van almal, wat na Hom smag sodat jy hulle met jou gawes kan dien.
Gebed: Rig my hart op U, Christus. Laat my gedagtes en woorde vir U mooi wees. Amen.
-Stephan Joubert [eKerk]
Vandag: Geen verjaarsdae
31 Januarie: Duard Barnard, Maritsa Mommsen, Adél van Staden
1 Februarie: Blikkies Bosman, Riané Jacobs, Lynn Preston
2 Februarie: Kobus Jv Rensburg, Jean Nieman
3 Februarie: Jana, Juan en Leon vd Merwe (ons ander 3-ling in die gemeente)
4 Februarie: Ricarlo Ras, Martin Smit, Ivan Smit, Dyllan vd Heever
5 Februarie: Nita Botha, Boeta Burgers, Yvonne Groenewald, Christel Hope
NB: Indien u naam nie op die weeklikse verjaars-daglys verskyn nie, kontak asb die kerkkantoor sodat ek kan vasstel waar die probleem is. – Elize
Dorings het 'n pluspunt
Daarom is ek bly oor swakhede, beledigings, ont-berings, vervolging en moeilikhede ter wille van Christus, want as ek swak is, is ek sterk. 2 Kor 12:
Dieselfde doring waarteen Paulus so geskop het, was op die ou end 'n positiewe krag in sy lewe. Dit het hom geleer dat sy eie krag nie genoeg was vir die dorings en struikelblokke in sy lewe nie, maar God s'n wel.
Sonder die struikelblokke en dorings in jou lewe staan jy dalk ook gevaar om te dink dat jy self kan regkom, dat jy nie regtig vir God nodig het nie. Maar deur dorings in jou lewe toe te laat, wys God vir jou dat jy nie sonder Hom kan klaarkom nie, dat jy Hom elke dag van jou lewe nodig het. Hy wil sy krag tot jou beskikking stel sodra jy bereid is om jou afhanklikheid van Hom te erken.
Op die ou end is Paulus bly oor sy doring: "Hierdie doring in my vel het skielik die krag in my lewe geword. Ek het ontdek dat swaarkry en swakhede deel van die Here se plan met my lewe is" (2 Kor 12:10, Die Boodskap).
Wil jy nie vandag 'n blaadjie uit Paulus se boek neem nie? Kyk 'n slag met ander oë na die struikelblokke waarvan jy ontslae wil raak. Heel waarskynlik het die Here 'n doel met elkeen van hulle. Hy wil hulle gebruik om jou te leer om vaster op Hom te vertrou. Soos Paulus kan jy ontdek dat jou swakheid jou geleer het om heeltemal op god staat te maak.
Hemelse Vader, vandag wil ek vir U kom dankie sê vir die dorings in my lewe omdat hulle my leer om volkome afhanklik van U te lewe. – Nina Smit
• R2-projek (neem 'n pilhouertjie in die portaal, vul dit met R2-stukke & gooi in die kollektesakkie.
• Koperkruik-projek (gooi al die "oorbodige" koper in die kruik wat in die voorportaal staan).
• Tweedehandse snuffelwinkel (Indien u enigiets het wat sommer net in die pad is by die huis, skenk dit asb vir ons gemeente se winkeltjie. Kom kyk gerus ook wat al alles in die winkel is. Jacoba Ras is in beheer van die winkel. – Elize
METODES VAN DANKOFFERINBETALINGS
Debietorder-opdrag & koeverte is in die voorportaal beskikbaar.
EFT of Zapper:
NG Kerk Potch-Suid
Absa, Tjekrekeningnr 680580049
U is welkom om enige van die metodes te gebruik om u dankoffer in te betaal.
Ek wil my debiet-order verhoog, kontak my asb. Naam: …………………………
Onder Ons – 16 Jan 2022
Laai volkleur Onder Ons (pdf) HIER af
MA-WO: WEEK VAN GEBED (Uitdeelstukke by die deure)
SONDAG 23 Januarie
18:00 Reguitstraat 13+
Hier aan die begin van die nuwe jaar wil ons geborgenheid en troos by U kom soek.
Daar is so baie dinge wat ons nie weet nie,
so baie dinge wat vir ons nuut sal wees in die nuwe jaar, dinge wat op ons wag.
Dankie dat Ú weet wat dit is, Here.
Dankie dat U voor ons uitgaan,
en agter ons aankom.
Dankie dat u liefde en trou ons omring,
dat U ons bewaar,
dat ons skuiling by U kan vind,
troos daarin kan vind dat U die Almagtige is,
dat U van ewigheid tot ewigheid God is.
Dankie dat U vanjaar opnuut weer u ewige arms oopmaak om ons te versorg.
Dankie dat ons rus kan vind by u altare,
Here van die Leërskare.
Wil U ons dan in hierdie jaar toevou in u liefde,
ons geloof versterk deur u Gees
en ons hoop gee deur u Woord. Amen. -Jaco
VERLOF – DS COENIE
Ds Coenie is met verlof vanaf Maandag 21 Januarie tot en met 30 Januarie. In dringende gevalle kontak asseblief die kerkkantoor (0182947939/0832976748).
16 – 19 Januarie:
Gebed, Toewydings- en Aanmeldingsweek
Elke dag, week, maand en jaar is 'n groot geskenk van uit die Vader se hand. Ons is bevoorreg om in die jaar 2022 te mag leef. Mag die Here jou vashou en bewaar en seën. My gebed is dat die Here hierdie jaar Psalm 103 vir jou sal waar maak: dat Hy al jou sondes sal vergewe, al jou siektes genees, jou red van die graf, jou die goeie in oorvloed sal laat geniet en jou die oorvloedige krag van 'n arend sal skenk.
Elke jaar is 'n nuwe tyd en dit bring nuwe uitdagings. Saam met die uitdagings kom daar ook weer nuwe drome en nuwe geleenthede. Hierdie jaar, soos alle ander jare, sal ook groot uitdagings aan Suiderkruis Gemeente bring. 'n Groot deel van die pad is nog baie onseker. Maar wat vasstaan, is dat die Here hierdie gemeente in 2022 wil gebruik om 'n lig te wees in ons omgewing; om balsem te smeer op wonde; om gebrokenes van hart op te tel en aan verlore mense die Goeie Nuus (Evangelie) te bring. Dit is die doel van ons gemeentewees. Wil jy nie asb in hierdie jaar kies om getrou te wees in jou deelname en inskakeling in die gemeente nie? Maak vandag 'n keuse om by een van die groepe of bedieninge in die gemeente aan te meld en 'n verskil te maak? Hoe meer mense betrokke is, hoe lekkerder is dit vir almal. Ons kort helpers by die jeug en kinderkerke; in die foyer met die bediening van koffie en tee voor en na eredienste; by die beeld- en klankspan; by die musiekgroep, selgroepe, dienswerkers in die erediens, ens. Dalk wil die Here jou daarvoor gebruik – meld aan en maak 'n verskil! –ds Coenie
Ons begin elke jaar ons gemeentejaar met 'n tyd van stilword (4 gebedsdae). Gebedsprogramme sal Sondag 16 Januarie by die deure beskikbaar wees. Neem asb 'n gebedsprogram en gebruik elke dag 10 minute om saam met ons na te dink oor die Woord, ons lewens, ons roeping, ens. Bid elke dag saam met ons vir die sake wat genoem word. Ons droom is dat pappas en mammas en kinders in hierdie 4 dae sal moeite doen om saam Bybel te lees en te bid. Gebruik hierdie paar dae om sommer net as gesin stil te word voor die Here… -ds Coenie
PAK DIE BUL BY DIE HORINGS!
Ons wens dikwels die lewe se rowwe tye was soos 'n "mechanical bull". Wanneer jy so 'n bul ry, ruk hy jou so 'n paar keer rond terwyl jy kyk hoe lank jy kan vashou, en almal lag hulle slap. Jy weet iemand gaan enige oomblik die stop-knoppie druk sodat die volgende ou 'n beurt kan kry, en as jy afval, is dit op sagte spons reg rondom die speel-speel bul. Maar in die regte lewe is ons eerder in 'n arena met 'n kwaai gedierte wat aanhoudend op ons afstorm. Ek was nie heeltemal voorbereid daarop nie. Ek het nie die tawwe tye verwag nie!
Ek kan nie vir ewig die bul probeer "side step" en dink hy gaan nie weer terugkom nie. Pak die bul by die horings – gryp die groeigeleentheid met al twee hande aan. Spring op sy rug en ry hom tot sy gô uit is! -Lindie Strydom
101 INSPIRASIE-OOMBLIKKE [CUM]
Vandag: Coenie Nel (89 jr), Derick Burgers, Marietjie v Breda
17 Januarie: Jimmy Duncan (85 jr), Marie Marx, Hannes Meintjies
18 Januarie: Amelia Erasmus, Dieter Stoppel
19 Januarie: Theuns Louw, Johline Steenkamp
20 Januarie: Geen verjaarsdae
21 Januarie: Jan-Lucas Kanes, Hannes Prinsloo, Lize-Mari Smit
22 Januarie: CJ Bouwer
Hoe lank sal dit nog aanhou, Here. Sal U toorn vir altyd duur, U woede soos 'n vuur bly brand? –Psalm 79:5
In hierdie psalm betreur die psalm¬digter die verwoesting van Jerusalem deur God se vyande. Die gevolg hiervan was dat God se volk deur hulle buurlande bespot is. Maar God se woede vir sy ongehoorsame volk het steeds nie bedaar nie. Die psalmdigter wil nou weet hoe lank God se toorn teen Sy volk nog sal aanhou. Hy pleit dat God Hom tog weer oor Israel sal ontferm ter wille van die eer van sy Naam. Hy sluit sy gebed met 'n belofte af: As die Here hulle sal red, onderneem die volk om hulle dankbaarheid met hulle dade te bewys.
As ons swaarkry vir 'n lang ruk aanhou, maak dit ons sielsmoedeloos. Tog, as ons weet dat daardie swaarkry nie vir altyd sal aanhou nie, is dit makliker om te verduur. Soos die psalmdigter is ons ook geneig om na God te hardloop as ons in die noute is. Ons smeek Hom om genade en ons maak beloftes oor wat ons onderneem om te doen as Hy sy kant bring. Gelukkig lewe ons anderkant die kruis. Ons weet dat Jesus reeds God se toorn oor ons sonde aan die kruis afgeweer het sodat ons sonde nou vergewe kan word. Ons weet ook dat ons swaarkry nie vir altyd sal aanhou nie. Ons swaarkry in hierdie lewe is maar gering en gaan verby, maar dit loop vir ons uit op 'n heerlikheid wat ewig bly, skryf Paulus aan die gemeente in Korinte (1 Kor 4:17).
Vader, dankie vir die versekering dat my swaarkry van die oomblik nie vir altyd sal aanhou nie, maar dat dit uiteindelik vir my sal uitloop op 'n heerlikheid wat ewig bly. Amen. -Nina Smit
Debietorderopdrag: Vorms is in die voorportaal beskikbaar
Koeverte: In voorportaal beskikbaar
Elektroniese betaling (eft) of Zapper:
U is welkom om enige van bg metodes te gebruik om u dankoffer in te betaal.
Onder Ons 14 November 2021
VANDAG 14 November
09:00 Kinderkerssangdiens (Ds Coenie)
17:30 GKF afsluiting
SONDAG 21 November
09:00 Oggenddiens (Ds Coenie)
Bid asseblief vir:
21 November : Kerssangdiens
MAALVLEIS EN WORS
Ons het weer maalvleis te koop @ R75 per kg. Daar is slegs een bees se vleis beskikbaar, plaas so gou as moontlik jou bestelling om teleurstelling te voorkom.
SUID WORD 65
Baie dankie vir almal wat sover bygedra het vir ons gemeente se R65-ste verjaarsdag.
Ons het die 3 maande van September tot November opsygesit as ons 65-fees. Betaal gerus enige tyd in hierdie drie maande jou verjaardaggeskenkie by die kerkkantoor in (of via elektroniese oorplasing) en merk dit as 65-fees. Baie dankie vir elkeen se deelname! -ds Coenie
Vandag: Coenraad Viljoen
15 November: Anton Smit, Chantelle Nienaber
16 November: Annette Marais, Renier Nel
17 November: Geen verjaarsdae
18 November: Jopie Fourie
19 November: Trompie Burger, Cor du Toit, Johan Klopper
20 November: Monique Nienaber
MY GELYKENIS, MY STORIE
Gelykenisse help ons om terug te staan en eerlik te kyk na ons eie verhale saam met God.
Toe ek jonk en stout was, het ek een middag my sussie se Hyundai Accent geleen (as 15-jarige seun mag ek natuurlik nie bestuur het nie). Ek het gedink dit is cool om jou vriende op te laai en om voor te gee jy is meer volwasse as jou ouderdom. Ek en my vriende was op pad terug van die kuier geleentheid toe die kar snaakse geluide gemaak het en nie meer wou beweeg nie. Ons het toe nie meer petrol oor gehad nie en dit net omdat ons nie regtig geweet het waarmee ons besig was nie. Ons het petrolstasie toe gedraf en 'n 2 liter Coke Bottel vol petrol gemaak en dit in die kar gegooi net om weer terug by die huis te kom.
Tydens ons draffie na die petrolstasie het ek so skuldig gevoel oor wat gebeur het, omdat ek geweet het wat my ma en pa vir my geleer het oor vertroue en ek het dit toe verbreek. Toe ek by die huis instap was my ma net bly dat ek lewe, maar nogtans kwaad dat ek haar vertroue in my verbreek het. So 'n jaar later het ek weer sonder toestemming die Accent gevat en daarmee gery, hierdie keer om waarlik skade aan die kar aan te rig.
Hierdie is my gelykenis van 'n geleentheid waar ek gehoor het, maar nie geluister het nie. Ons kan dikwels dit hoor wat ons laat groei, dit wat goed is vir ons, maar nie werklik iets daarmee doen nie. Om te luister is om dit deel te maak van jou wese. Ek dink Jesus het iets hiervan probeer verduidelik deur die gelykenis van die saaier.
Matteus 13:1-9:  Dieselfde dag het Jesus van die huis af gegaan en by die see gaan sit.  'n Groot menigte het so om Hom saamgedrom dat Hy in 'n skuit geklim en daarin gaan sit het, maar die mense het almal op die strand bly staan.  Hy het hulle baie dinge in gelykenisse vertel en onder andere gesê: "'n Saaier het eendag gaan saai. Met die saai het 'n deel van die saad op die pad geval, en  die voëls het gekom en dit opgepik.  'n Ander deel daarvan het op klipbanke geval, waar daar nie baie grond was nie, en dit het gou opgekom omdat die grond nie diep was nie.  Maar toe die son warm word, is dit verskroei, en omdat dit nie wortel geskiet het nie, het dit verdroog.  'n Ander deel het tussen die onkruid geval, en die onkruid het opgekom en dit laat verstik. Die ander saad het in goeie grond geval en 'n oes gelewer, party honderdvoudig, ander sestigvoudig en ander dertigvoudig.  "Wie ore het, moet luister!"
As jy moes terug staan en na jou storie kyk sou jy kon sê dat jy luister, maar werklik luister. Met ander woorde, is jy besig om die wysheid van jou geloof deur jou wese deel te maak van wie jy is, of is jy soos Hanno toe hy 'n tiener was, die een wat ore het maar nie luister nie.
Elke geleentheid in ons lewens is geleenthede waar ons op die pad staan, op die klipbank, tussen die onkruid en op goeie grond. Hoe lyk jou storie?
Gebed: Here, ons bid dat die u wysheid sal deel word van wie ons is, dat dit op goeie grond sal val by ons. Ons bid dat ons sal kan terug staan en eerlik wees oor ons eie stories en waar ons is. Mag u wysheid groei in ons lewens. Amen
– Ds Hanno Ackermann
DIE OERSONDE WAT ONS VREDE STEEL
'n Bietjie vrees kan goed wees. 'n Klein dosis tydige vrees kan ons help om in 'n gevaarlike omgewing op die uitkyk te wees vir gevaar en uiteindelik te oorleef. Dis egter vandag asof vrees so volop is, dat dit 'n groter pandemie as Covid geword het! Vrees is vandag oral te vinde. Almal het die een of ander vorm van vrees. Ons vrees moontlike dinge, wat kan gebeur. Ons vrees, omdat sommige dinge moontlik nie gaan gebeur nie. Ons vrees misdaad. Ons vrees die virus. Ons vrees 'n onseker toekoms. Ons vrees die dood, veral nou dat Covid soveel mense se lewens geëis het. Hierdie soort vrees is vernietigend. Dit steel ons vrede. Dit beroof ons van perspektief. Breinwetenskap sê vir ons dat wanneer 'n mens te veel vrees, jou brein later die vermoë kan verloor om enigsins nugter of objektief oor negatiewe emosies te kan oordeel. Ons verloor dan die vermoë om logies te dink en probleme te kan oplos. Wanneer dít gebeur, vrees ons op 'n byna konstante basis alles sonder ophou.
Maar is daar is een soort vrees, wat veral digitaal aangehits of gestimuleer word en dit is FOMO – Fear Of Missing Out. Ons is tog so bang ons mis iets – geleenthede, flieks, nuwe kursusse, nuwe inligting, wat ons lewens kastig onherroeplik kan verbeter, die advies van selfaangestelde ghoeroes, die kitswysheid van enige iemand met 'n opinie, foefies. Ons raak skoon angstig. Die angstigheid om nie iets te mis nie, lei ons aandag só af dat ons aan min aandag skenk aan wat wel die moeite werd is.
Ons moet egter onthou dat die groot oersonde, die eerste aardskuddende sonde, wat die wêreld in 'n gans nuwe rigting gestuur het, ook FOMO was! Ek verwys spesifiek na Adam en Eva. Die slang het gevra of God dan werklik gesê het hulle mag van geen boom eet nie. Hulle sê nee hy het net beveel dat hulle nie van één boom mag eet nie. Die slang antwoord (Gen 3:4): … maar God weet dat julle oë sal oopgaan die dag as julle van daardie boom eet en dan sal julle soos God wees deurdat julle alles kan ken.
Dis die eeue-oue leuen, waarmee die slang vandag nog mense mislei: Pasop, julle gaan iets mis! Julle gaan dit misloop om soos God te wees. Julle gaan die lewe misloop. Wanneer ons dan besig raak om alles na te jaag wat ons kan misloop, mis ons juis die belangrikste: Ons loop God mis; ons verhoudings met mense rondom ons, asook die stilte en vrede, wat sou maak dat ons God beleef.
Jesus vra dan self wat help dit dat ons alles wen maar die lewe self misloop (Matt 16:26). Jesus self is die lewe. Ons moet dus kies of ons, aan die een kant, beheer gaan word deur FOMO en alles najaag, wat oor ons pad kom, of bereid gaan wees om baie dinge te mis sodat ons Jesus kan wen en die lewe kan verkry!
– Roedolf Botha [eKerk]
GEBED VAN 'N REISIGER
Sny vir my, o Heer, 'n wandelstok of twee
uit die woud by Tsitsikama en loop met my mee oor die vlaktes van die Groot Karoo,
oor die berge van Natal, langs die kus af tot by Vleesbaai
tot by die groen van Riversdal.
Brand die hemel van die Vrystaat tot in my hart se dagboek in,
laat my nooit die lug vergeet nie wat aan die horison begin.
En Heer is dit dieselfde son wat by my reis se einde skyn?
Behou mens steeds die reuk van reën as jou geheue dalk sou kwyn?
Want ek vrees mos nie die vreemde nie, selfs die afstand laat my koud.
By U is daar geen leemte nie, U bly steeds my behoud.
Al reis ek oor die sewe see, skuif kontinente stil verby,
sal ek my voetval op U rig, my in die reis verbly.
Maar ek vrees tog wel die eensaamheid, ek skrik die groot alleen.
Dis dan wanneer U my moet dra want U weet ek gaan daarheen.
Laat die sterre dus my kompas wees en U steeds my ware Noord, lei elke voetstap voor my reis, o Heer
Want dit is soos dit hoort -Skywer onbekend
Onder Ons 7 November 2021
09:00 Feesdiens & nagmaal (Ds Coenie)
12:00 Fees-ete in die tuin (vooraf bespreek)
11:00 Senior Burger Ete
• Carina Boshoff
• Abel van Staden
• Rudi du Toit
PANNEKOEK BY LIGGIEFEES
Ons gemeente bak in Desember pannekoek by die Liggiefees ten bate van ons gemeente. As jy beskikbaar is om te help deeg aanmaak bedags of pannekoek bak saans, kontak asb vir Maryna Marais (082 807 9954). Dit gaan baie pret wees!
Ons gemeente is hierdie jaar 65 jaar oud! Ons vier vandag ons gemeente se verjaardag met 'n groot feesdag. En soos dit is met verjaardae, gee mens gewoonlik 'n geskenkie vir iemand wat verjaar.
Wil jy nie asb dit oorweeg om vir die gemeente vir haar 65e verjaardag 'n kontantbedraggie van R65 te gee nie? Jy is welkom om baie meer te gee en as dit vir jou moeilik is, kan jy gerus ook minder gee. Ons het die drie maande van September tot November opsygesit as ons 65-fees. Betaal gerus enige tyd in hierdie drie maande jou verjaardag¬geskenkie by die kerkkantoor in (of via elektroniese oorplasing) en merk dit as 65-fees. Baie dankie vir elkeen se deelname! -ds Coenie
11 November : Senior Burger Ete
14 November : Kinderkerssangdiens
WOORDE WAT GENEES [Lees Spreuke 12:18]
Wanneer 'n mens elke dag met tieners werk, kan dit soms 'n uitdaging wees. Ons ken almal tieners se nukke en grille. Ons ken ook hulle humeure en vry sê. Om met 'n klaskamer vol van tieners te werk, bly daagliks 'n voorreg, maar ook 'n gewel¬dige uitdaging. Jy weet hoe dit soms in jou huis gaan, wat nog te sê in 'n klaskamer vol van daardie ouderdom. 'n Mens moet mooi dink en mooi praat om nie leerders te beledig of jou humeur te verloor nie. Hierdie teksvers het my persoonlik al baie aangespreek. Om te praat sonder om te dink, kan soos dolksteke wees. Ons het almal al die seer beleef van ongegronde woorde of woorde, wat jou deurboor. Ons het elkeen al ervaar hoe seer woorde kan maak. 'n Mens hoor van so baie volwassenes, wat seer met hulle saamdra as gevolg van dolksteekwoorde.
Ons teksvers sê duidelik vir ons dat ons sulke woorde moet vermy. Dit gebeur wanneer jy self seer of kwaad is. Hierdie woorde het mos 'n manier om sommer net by jou mond uit te val, voor jy dit kan keer. Die teendeel is egter dat woorde ook genesing kan bring. Wanneer jy in liefde praat, of wanneer jy opbouend jou kind of mense komplimenteer, bring woorde genesing. Ons is soms so krities op ons kinders. Hulle span moet ten alle koste wen, of ons kind moet 'n sekere tyd hardloop. Jy ken al die stories. Dit is in die tweede kom of verloor wat jy die wysheid moet hê om die regte woorde te sê. Moedig liewers aan as afkraak. Dan praat ek nie eers van kragwoorde nie. Ons moet tog onthou dat ons die volwassenes in die verhouding is. Ons stel die voorbeeld. Jou kinders gaan maak soos jy vir hulle gewys het.
Hoe praat julle by die huis? Hoe praat julle van ander mense? Moet nooit uit die oog verloor dat jou kinders jou voorbeeld volg nie. Dink vandag na oor jou woorde en wat hulle die afgelope week beteken het. Was jou woorde dolksteke of het hul genesing gebring? -Marietjie Joubert [eKerk]
Vandag: Logan Smit
8 November: Herman Groenewald
9 November: Riana Bezuidenhout, Petro Kriel, Lohan Pretorius
10 November: Geen verjaarsdae
11 November: Jané Kruger
12 November: Johan de Beer, Spyker van Eeden
13 November: Henry Nieuwoudt
Lees Romeine 3:21-26
"Almal het gesondig en is ver van God af, maar hulle word … vrygespreek vanweë die verlossing deur Christus Jesus" (23,24).
Hangkop, hande diep in sy sakke, sleep­voetend en kreupel, strompel John Scott waterfront toe. Dis aand. Die donker, roerende seewater is sy bestemming. 'n Skielike, harde uitroep laat hom in sy spore vassteek: "Gekruisig! Hulle het Hom gekruisig!" Hy kyk verskrik rond. Wie het geskree? Nou sien hy die half­versteekte dokke-saaltjie. 'n Man op die verhoog is besig om te preek. Natuurlik. Dit is Sondagaand. Godsdiens en kerk het nog nooit in John Scott se lewe plek gehad nie. Vanáánd tref dáárdie woord hom in die kern van sy lewe. Hy het dit sién gebeur. Dáárdie wrede ervaring dryf hom waterfront toe.
'n Jaar tevore is hy oorlog toe. Hy is ernstig gewond. Daarna bly hy siek. Ontslaan uit die weermag, onbevoeg vir oorlog of werk, dwaal hy in Bristol se strate rond. "Niemand gee om vir my nie!" skreeu sy gedagtes. Dít en sy skokervaring, dryf hom waterfront toe.
Hy gaan die saal versigtig binne en gaan sit. Die prediker se woorde begin hom boei. Hy raak by die vertelling betrokke. "'n Paar maande gelede," vertel die prediker, "was die Britse en Duitse magte in 'n deel van Frankryk slaags. 'n Britse soldaat het ernstig gewond in 'n bomkrater tussen die gevegslinies geval en bly lê. Sy vriend skreeu vir hulle offisier: 'My maat lê daar! Ek gaan hom haal!' Hy het platgeval en na sy maat toe begin kruip. In die krater sien die gewonde man hoe sy maat nader en nader kruip. Amper daar," vertel die prediker verder, "sien 'n vyandelike patrollie die maat. Slaan hom plat en sleep hom weg. Teen 'n houtafdak spalk hulle hom oop; kruisig hom en laat hom in die versengende hitte hang om te sterf." Toe die prediker die woord "gekruisig" uitspreek, verdonker John Scott se gesig. Die prediker gaan voort: "Hulle het gedink die man in die bomkrater is dood en hulle het hóm met rus gelaat. In die bomkrater het die gewonde man magteloos, doodstil, alles sien gebeur: die brutale wreedheid, die gekruisigde man se lyding en stadige dood. Hy sal nooit kan vergeet hoe sy vriend sy lewe só gegee het om hom te probeer red nie." Na 'n oomblik van stilte sluit die prediker sy preek af: "Onthou ú nog die Man wat ook só vir u gely en gesterf het? Wat het u al gedoen om u dankbaar¬heid en u liefde vir Hóm te bewys?"
Die diens eindig en John Scott sluip vinnig deur toe. Die prediker is ook daar en by die deur lê hy sy hand op John se skouer. "My seun, het jy al die Here Jesus, wat vir jóú gekruisig is, aangeneem as jóú redder?" "Nee," antwoord John, "maar ek wil. Ek het nooit geweet die evangelie is oor so iets nie. Vanaand verstaan ek dit. Ek verstaan dit baie goed. U sien. Ek was die gewonde soldaat in die bomkrater. Ek het gesien hoe sterwe Bill vir my."
Hy en die prediker kniel saam. Die prediker maak sy Bybel by Romeine 5:6 oop en lees die woorde: "Toe ons nog magteloos was, het Christus immers reeds op die bestemde tyd vir goddeloses gesterwe … God bewys sy liefde vir ons juis hierin dat Christus vir ons gesterf het toe ons nog sondaars was." John het geglo en Christus met 'n eenvoudige gebed as sy Verlosser aangeneem.